team santa reindeer male
Christmas Reindeer with Antlers Santa Hat
moose caribou reindeer deer christmas rudolph
StagChristmasRudolfAll designsSanta ClausRenosSeasonRudolphMoose Crayons, 8pk – BLU School Supplies
Price Breakdown | $0.32 Per Item
﻿Item Code: 2516
Key Primary Colors
Price Breakdown: $0.32 per pack Corpus of Rembrandt Paintings VI EPUB Download Kostenlos
Kostenloser Download epub Corpus of Rembrandt Paintings VI
Download-Link : Corpus_Of_Rembrandt_Paintings_Vi.epub
deix buch 2012 toyota , plural of buch in german , helios klinikum berlin buch spz slovensko Ses sitplekke die oplossing | Maroela Media
Ek het ŉ ruk gelede ŉ week met ŉ fantastiese voertuig deurgebring. Ek dink ek is verlief op die enjin meer as enigiets anders. Maar eers – ek dink BMW het die perfekte oplossing vir dié korona-storie. ŉ Groot sportnutsvoertuig met ses sitplekke. Twee voor, twee in die middel en twee heel agter. Almal ŉ entjie uit mekaar gespasieer. Lekker.
Ek praat hier van BMW se X7. Die ontwerp ontlok uiteenlopende menings. Ek persoonlik dink dis fantasties. Ja, die nier-sierrooster is te groot – maar dit pas by die imposante ontwerp. Dis nie veronderstel om teruggetrokke te wees nie; dít is BMW se vlagskip-sportnuts – en dit moet só lyk. Al lyk die X7 reusagtig, voel hy wel geensins groter as ŉ X5 op die pad nie.
Die binneruim is waar dinge ultraluuks raak. Die X7 op toets is die M50d met die opsionele ses sitplekke. Die gewone model kom met sewe sitplekke in ŉ konfigurasie van twee, drie, twee – maar in die sessitplekmodel is dit twee, twee, twee. Die tweede ry kry dan elektries verstelbare luukse rusbanke in plaas van gewone sitplekke – skerms, oorfone en al. Dié opsie is beslis meer vir die kliënt wat gechauffeur word as een wat self ry.
Die binneruim is gepeper met elke denkbare luuksheid, verhitte en verkoelde sitplekke, klimaatbeheer, aanpasbare spoedkontrole met botsingwaarskuwing en baanbeheer, kop op vertoon (HUD) … de lot. Die Bowers & Wilkins-klankstelsel gepaard met Apple CarPlay maak die X7 ŉ fantastiese plek om te ontspan, die rit te geniet en na jou gunstelingmusiek kliphard te luister.
Dit bring my by een van BMW se huidige juwele. Die enjin. Dit is BMW se 3.0-inlynsessilinderturbodiesel. Maar met vier turbo’s. VIER! Dit is eerder ŉ kragstasie as ŉ kragbron. Die enjin bied 294 kW en 760 Nm. O ja, 0-100 km/h duur ŉ skamele 5,4 sekondes en die X7 is beperk tot ŉ fantastiese 250 km/h. Nou kyk, die X7 weeg 2 535 kg sonder brandstof óf passasiers. Kom ons noem dit ŉ ronde 2 750 kg. ŉ Sportnuts van twee en ŉ driekwart ton wat vinniger 100 km/h haal as Magnum se Ferrari.
Die krag en spoed is wel nie die M50d se enigste troefkaart nie. Daarvan kan ek getuig in my week wat ek met die X7 deurgebring het. As ŉ mens rustig ry op die snelweg, 120 km/h op die spoedkontrole, gee hy 6.3 ℓ/100 km. Dis puik. Dan, as ŉ mens soos ŉ barbaar ry en die X7 misbruik as sportmotor, styg die brandstofverbruik na 11.7 ℓ/100 km. Daar is bitter min voertuie wat daai veelsydigheid kan bied.
Op die pad verbaas die X7 verder. Daar is so te sê geen geraas, vibrasie en hardheid (NVH: noise, vibration and harshness) nie. Die kajuit is puik geïsoleer. Die X7 maak gebruik van lugvering en loop op fantastiese 22”-wiele. Dit sou gewoonlik ŉ resep vir ŉ ramp wees. Lugvering en groot wiele kan gereeld baie lomp voel – nie op die X7 nie. Bitter min van die stamp weens die laeprofielbande dring deur tot in die kajuit. Nog ŉ aspek waar BMW die haas uit die hoed getrek het, is in die padhouvermoë-afdeling. ŉ Sportnuts van amper drie ton het geen rede om só goed te hanteer nie.
Ek het nou al twee keer tyd met ŉ M50d deurgebring. Verlede jaar het ek Paasnaweek my woonwa met ŉ X5 M50d gesleep en my vrou is nou nog verlief. Die M50d-enjin vat ŉ puik produk, en maak dit asemrowend. ŉ Mens hoef nie die krag te gebruik nie – maar dis daar. Dit is ook een van die enigste dieselenjins wat ŉ puik klankbaan kan bied. Kyk, die X7 is oortolligheid op sy beste, maar as ek in dié prysklas gespeel het, sou hy beslis op my kortlys gewees het … spesifiek ŉ wit X7 M50d, met 22”-wiele, dankie.
BMW X7 xDrive30d 195 kW/620 Nm 7 ℓ/100 km R1 607 558
BMW X7 xDrive30d Design Pure Excellence 195 kW/620 Nm 7 ℓ/100 km R1 650 658
BMW X7 xDrive30d M Sport 195 kW/620 Nm 7 ℓ/100 km R1 676 558
BMW X7 M50d 294 kW/760 Nm 7.3 ℓ/100 km R1 908 386
BMW X7 M50i 390 kW/750 Nm 11.6 ℓ/100 km R1 918 460
Die reeks word gedek deur ŉ 2 jaar/onbeperkte km-waarborg en 5 jaar/100 000 km- omvattende instandhoudingsplan.
Volvo XC90 T8 Twin Engine AWD Inscription 300 kW/640 Nm + elektries 2.1 ℓ/100 km 5 jaar/100 000 km- waarborg
5 jaar/100 000 km- omvattende instandhoudingsplan R1 276 200
Toyota Land Cruiser 200 4.5D-4D V8 VX-R 195 kW/650 Nm 10.2 ℓ/100 km 3 jaar/100 000 km- waarborg
90 000 km-diensplan R1 510 100
Mercedes-Benz GLS400d 4Matic 243 kW/700 Nm 7.9 ℓ/100 km 2 jaar/onbeperkte km-waarborg
5 jaar/100 000 km- omvattende instandhoudingsplan R1 621 840
Range Rover Vogue SDV8 250 kW/740 Nm 8.7 ℓ/100 km 5 jaar/100 000 km- waarborg
5 jaar/100 000 km- omvattende instandhoudingsplan R2 212 392
Tussen dié mededingers is dit slegs die Volvo XC60 wat ŉ sessitplekopsie bied. Dit is ook die Volvo wat geensins naby sy beweerde brandstofverbruiksyfer kan kom wat in ŉ laboratorium bereik is met sy hibridiese dryfstelsel nie. Die Range Rover bied slegs vyf sitplekke, en vier in hul luuksste modelle. In dié prysklas is die meeste motors fantasties – maar as dit my geld was, sou ek nie sonder daai M50d kon leef nie.
Brendon, jy moet maar nou koop, want na die lockdown gaan hy nog duurder word!
Dis werklik ‘n masjien duisend, MAAR na net 1 jaar sal die wa se waarde (met 20% waarde vermindering) net R1286046.00 wees en siende dat dit ‘n BMW is kan dit nog meer wees, en dis baie geld.